Kolaps Enrona (29/11/01) - 2001-11-29
Strahuje se da bi stečaj najveće energetske kompanije na svijetu mogao usporiti globalni gospodarski oporavak
Svi američki dnevnici, sve novinske agencije, TV i radijske mreže za udarnu temu imaju situaciju u najvećoj svjetskoj energetskih tvrtki . Naime, ta velika korporacija, koja je posljednjih pet godina često spominjana i u Hrvatskoj, odjednom se našla pred kolapsom. Financijski svijet nervozno promatra kako se najveća američka energetska kompanija, , ljulja na rubu kolapsa strahujući da bi s time povezan pritisak na američke banke mogao usporiti nastojanja za globalnim gospodarskim oporavkom. Raste strah da bi jedna od najvećih korporacijskih propasti u američkoj povijesti mogla potresti vrijednosti burzovnih dionica u Aziji i Europi nakon što nanese štetu Wall Streetu. Enronove dionice, koje su u kolovozu prošle godine vrijedile 90 dolara, pale su jučer na samo 61 cent nakon što je konkurentska tvrtka – – koja je većinskom kupovinom Enronovih dionica trebala zapravo spasiti tu kompaniju od propasti, objavila da odustaje od tog poteza. Prije te obavijesti vrijednost jedne Enronove dionice iznosila je 19 dolara, da bi na kraju radnog dana pala na 61 cent. U samo jednom danu prodato je više od 300 milijuna Enronovih dionica od kojih je svaka prije nekoliko godina vrijedila 90 dolara! Agencije za rangiranje sada stavljaju Enronove dionice u takozvani , što je najniži mogući status, a ga je dobio zbog bojazni da bi taj najveći kupac i prodavač prirodnog plina u Sjedinjenim državama mogao bankrotirati. Enron posluje u najmanje 20 zemalja diljem svijeta, ima 21. tisuću zaposelnika, a od prije pet godina prisutan je i u Hrvatskoj kada su potpisani prvi sporazumi, da bi, nakon velikih problema, prošle godine bili potpisani novi ugovori s Hrvatskom Elektroprivredom. 1996.godine potpisan je Memorandum o razumjevanju da će Enron projektirati, izgraditi i upravljati plinskom elektranom Jertovec. Prvi ugovor je potpisan tri godine kasnije. Bilo je dogovoreno da Enron financira i izgradi tu elektranu, da je koristi 20 godina nakon čega bi ona postala vlasništvo HEP-a. Nakon brojnih problema s potpisanim ugovorima, koje su mnogi smatrali štetnim za Hrvatsku, vlada premijera Račana potpisala je pet novih ugovora pokušavajući postojeću situaciju učiniti povoljnijom po hrvatske interese. Ako bankrotira, zasigurno neće doći ni do izgradnje elektrane Jertovac, a za sada nema ni podataka koliko bi, u tom slučaju, Hrvatska bila financijski oštečena. Jedinu izjavu je dao ministar gospodarstva Goranko Fižulić koji je naglasio da eventualni stečaj neće omesti najavljenu privatizaciju INA-e i Hrvatske Elektroprivrede. Današnji uvodnik tvrdi da je Enron savršen primjer onoga što se zove financijska oluja: Moćna kompanija, koja je bila vrlo impresionirana slikom o vlastitoj snazi i inventivnosti, o svojoj jedinstvenoj misiji i genijalnosti, isto je toliko zazirala od obveza da se u potpunosti drži knjigovodstvenih pravila piše . Dodajte k tomu poludjele ulagače, burzovne analitičare, novinare i knjigovodje koji nisu željeli dopustiti da nedostatak transparentnosti stane na put vrtoglavom rastu vrijednosti dionica kompanije. Kad sve to zbrojite – dobijete Enron, piše . Nekada slavljena kao jedna od najuspješnijih firmi sada može postati jedan od najvećih stečajnika u povijesti. Enronovi čelnici su priznali da su preuveličali profit iz posljednjih pet godina za čitavih 600 milijuna dolara. Uz to, ne tako davno demokrati u Washingtonu bili su zabrinuti mogu li bliske veze izmedju generalnog menadžera Kennetha Laya i Georga Busha toj kompaniji dati preveliki utjecaj. je, naime, posljednjih godina uveliko i agresivno lobirao da se ograniče regulative kako bi se onemogućio javni uvid u sklopljene poslove. Ironično je da je , jedan od šampiona poslovne deregulacije, sada postao najbolji primjer koliko je značajno pojačati javni nadzor nad financijskim podacima pojedinih poduzeća – piše današnji .